Santa Maria in Traspontina

Santa Maria in Traspontina er en katolsk sognekirke og en tittelkirke i Roma, dedisert til Jomfru Maria. Tilnavnet Traspontina betyr «på den andre siden av broen», i dette tilfellet Ponte Sant'Angelo. Kirken innehas av karmelittordenen. Kirken, som ble konsekrert i år 1587, ligger ved Via della Conciliazione i rione Borgo. Det andre sidekapellet på høyre hånd, dedisert til den hellige Knut, er Danmarks nasjonalhelligdom i Roma. Kapellet har et maleri med St. Knuts ekstase (1686) av den østerrikske barokkmaleren Daniele Seyter, og freskebemalte lunetter og tak av Alessandro Francesi. Kirken ble oppført etter tegninger av Ottaviano Mascherino. Høyalteroppsatsen er et verk av Carlo Fontana. Pave Sixtus V designerte den til kardinalstitulus allerede 13. april 1587. Referanser Litteratur Herbert Rosendorfer: Kirchenführer Rom. 3., aktualisierte Auflage. Edition Leipzig, Leipzig 2005, ISBN 3-361-00485-3. Anton Henze: Rom und Latium. Kunstdenkmäler und Museen (= Reclams Kunstführer Italien. Bd. 5 = Reclams Universal-Bibliothek. 8678). 4., revidierte Auflage. Reclam, Stuttgart 1981, ISBN 3-15-008679-5. Eksterne lenker Offisielt nettsted (en) Santa Maria in Traspontina (Rome) – kategori av bilder, video eller lyd på Commons (en) Santa Maria in Traspontina – galleri av bilder, video eller lyd på Commons